Úradný vestník L 322 , 27/11/2002 S. 0004 - 0010



Nariadenie Komisie (ES) č. 2090/2002 z 26. novembra 2002, ktoré ustanovuje podrobné pravidlá na uplatňovanie nariadenia Rady (EHS) č. 386/90, ktoré sa týka fyzických kontrol uskutočňovaných pri vývoze poľnohospodárskych produktov, ktoré boli kvalifikované pre náhrady KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 386/92 z 12. februára 1990 o monitoringu uskutočňovanom v čase vývozu poľnohospodárskych produktov, za ktoré sa dostávajú náhrady alebo iné platby [1], ktoré bolo zmenené a doplnené nariadením (ES) č. 163/94 [2], a najmä na jeho článok 6, keďže: (1) Nariadenie Komisie (ES) č. 2221/95 z 20. septembra 1995, ktoré ustanovilo podrobné pravidlá na uplatňovanie nariadenia Rady (EHS) č. 386/90 o fyzických kontrolách uskutočňovaných pri vývoze poľnohospodárskych produktov, ktoré boli kvalifikované pre náhrady [3], naposledy zmenené a doplnené nariadením (ES) č. 2655/1999 [4], sa podstatne zmenilo. V záujme prehľadnosti a administratívnej účinnosti sa to nariadenie sa má znova prepracovať spolu s uskutočnením niektorých zmien a doplnení, ktoré vyplynuli na základe skúseností. (2) Je potrebné urobiť odpočet existujúcich opatrení inšpekcie, najmä tých uvedených v nariadení Komisie (ES) č. 2298/2001 z 26. novembra 2001, ktoré ustanovujú podrobné pravidlá na vývoz produktov dodávaných ako potravinová pomoc [5], a (ES) č. 800/1999 z 15. apríla 1999, ktoré ustanovuje podobné podrobné pravidlá na uplatňovanie systému vývozných náhrad pre poľnohospodárske produkty [6], naposledy zmenené a doplnené nariadením (ES) č. 1253/2002 [7]. (3) V doplňujúcej správe pre Radu o uplatňovaní nariadenia (EHS) č. 386/90 [8] Komisia uviedla svoje dôvody na presné definovanie termínu "fyzické kontroly", ako je to použité v článku 2 písm. a) nariadenia (EHS) č. 386/90, s cieľom dosiahnuť jednotné uplatňovanie pravidiel spoločenstva v členských štátoch. (4) Na lepšie využitie inšpekčných možností by sa mali prehliadnuť vývozné vyhlásenia s malým množstvom produktov alebo s nízkou hodnotou náhrad pri kalkulovaní minimálnych pomerov kontrol. (5) Overenie laboratórnych testov ukázalo, že povinnosť vykonávať laboratórne testy sa môže zjednodušiť, ak sa opakovane dosahujú uspokojivé výsledky v prípade tých istých produktov od tých istých vývozcov. (6) Malo by sa zaviesť opatrenie, ktoré by vzalo do úvahy prípady, keď sa minimalizuje počet zásahov colného úradu pri vývozoch. (7) V porovnaní k celkovej hodnote náhrad podiel náhrad stanovených pre tovary neuvedené v prílohe I zmluvy je malý, zatiaľ čo podiel fyzických kontrol uskutočnených na týchto produktoch je veľký. Na lepšie využitie inšpekčných zdrojov je potrebné túto nezrovnalosť redukovať, najmä znížením podielu vykonaných inšpekcií na produktoch nevymenovaných v prílohe I. (8) Je podstatný rozdiel medzi colným odbavovaním tovarov určených na vývoz vo veľkých prístavoch, kde je veľká diverzita produktov prichádzajúcich od veľkého množstva exportérov a colným odbavovaním tovarov na colných úradoch, ktoré odbavujú obmedzené množstvo produktov od niekoľkých exportérov. V druhom prípade sú tovary podrobené oveľa vyššej úrovni kontrol. Pre colné úrady výber tovarov, s ohľadom na vykonanie fyzických kontrol, musí zohľadniť skutočnosť, že sa kontrola bude vykonávať na základe menšej reprezentatívnej vzorky. (9) S cieľom obmedziť riziko substitúcie, všetky prostriedky dopravy alebo obaly budú zapečatené okrem prípadov, keď produkty bude možné identifikovať iným spôsobom. (10) Bude potrebné prijať opatrenia na umožnenie verifikácie kedykoľvek, pokiaľ sa dosiahol 5 % pomer kontroly. (11) článok 912c nariadenia Komisie (EHS) č. 2454/93 z 2. júla 1993, ktoré ustanovuje opatrenia na zapracovanie nariadenia Rady (EHS) č. 2913/92, ktoré ustanovuje Colný sadzobník spoločenstva [9], naposledy zmenený a doplnený nariadením (ES) č. 444/2002 [10], ktorý špecifikuje úrad určenia, kde sa má predložiť na kontrolu kópia kontrolného záznamu T5 na kontrolu použitia a/alebo určenia tovarov. Je preto potrebné určiť, či výstupný colný úrad a colný úrad určenia nie sú zhodné, kontrola substitúcie sa musí uskutočniť na úrade, ktorému sa pošle kontrolná kópia T5. (12) Na zvládnutie rizika substitúcie je potrebné v prípade colných vyhlásení prijatých colným úradom vnútri členského štátu stanoviť minimálny počet "kontroly substitúcie", ktoré sa majú vykonať na výstupnom colnom úrade zo spoločenstva. So zreteľom na miesto, kde sa takéto "kontroly substitúcie" uskutočňujú, musia mať formu zjednodušených kontrol. (13) Na účely vyhodnotenia uplatňovania nariadenia (EHS) č. 386/90 sa od členských štátov vyžaduje, aby predložili ročné vyhodnotenie uplatňovania a účinnosti kontrol uskutočnených na základe tohto nariadenia a postupov uplatňovaných na výber tovarov podrobených fyzickým kontrolám. (14) Vo svetle získaných skúseností sa vyžaduje, aby sa uplatňovali vhodné a pomerné opatrenia. (15) Opatrenia ustanovené v tomto nariadení sú v súlade so stanoviskom príslušných riadiacich výborov, PRIJALA TOTO NARIADENIE: Článok 1 1. Toto nariadenie ustanovuje podrobné pravidlá na uplatňovanie fyzickej kontroly a kontroly substitúcie, ako je uvedené v článku 2 písm. a) a b) nariadenia (EHS) č. 386/90. 2. Toto nariadenie sa nebude uplatňovať na exporty, ktoré zahŕňajú potravinovú pomoc spoločenstva alebo národnú potravinovú pomoc, na ktoré sa vzťahuje nariadenie (ES) č. 2298/2001. 3. Na účely tohto nariadenia: - "colný úrad odoslania" znamená colný úrad uvedený v článku 5 ods. 7 písm. a) nariadenia (ES) č. 800/1999, - "výstupný colný úrad" znamená colný úrad uvedený v článku 793 ods. 2 nariadenia (EHS) č. 2454/93, - "úrad, ktorému sa posiela kontrolná kópia T5" znamená úrad miesta určenia, ako je uvedené v článku 912c nariadenia (EHS) č. 2454/93. Článok 2 1. Bez toho, aby boli dotknuté opatrenia inšpekcie uvedené v článku 36 ods. 4, článku 37 ods. 4 a článku 44 ods. 4 nariadenia (ES) č. 800/1999, členské štáty sa môžu rozhodnúť prenechať fyzické kontroly a kontroly substitúcie, ktoré sa uvádzajú v tomto nariadení, na dodávateľov, ako je uvedené v článku 36 a 44 nariadenia (ES) č. 800/1999. 2. Pri výpočte minimálneho pomeru kontrol, ktoré sa majú uskutočniť v súlade s článkom 3 ods. 2 a článkom 3a nariadenia (EHS) č. 386/90, členské štáty nebudú brať do úvahy vývozné vyhlásenie, ktoré sa týka: a) alebo množstiev, ktoré nepresahujú: i) 5000 kg v prípade obilia a ryže, ii) 1000 kg v prípade ovocia a zeleniny a produktov neuvedených v prílohe I zmluvy, iii) 500 kg v prípade iných produktov; b) alebo s hodnotou náhrad menej ako 200 EUR. 3. Pri uplatňovaní odsekov 1 a 2 členské štáty prijmú vhodné ustanovenia na zabránenie podvodu a zneužívaniu. Akékoľvek kontroly v tomto smere môžu byť na tieto účely vypočítané súlade s minimálnymi pomermi kontrol uvedenými v odseku 2. Článok 3 S ohľadom na stanovenie základov na vypočítanie percenta fyzických kontrol uvedených v článku 2 písm. a) nariadenia (EHS) č. 386/90, na účely prvej zarážky prvého pododseku článku 3 ods. 2 tohto nariadenia "colný úrad" znamená všetky úrady príslušné vybaviť vývozné formality príslušných produktov. Článok 4 Na účely tretej zarážky prvého pododseku článku 3 ods. 2 nariadenia (EHS) č. 386/90, produkty, ktoré podliehajú rovnakej organizácii poľnohospodárskeho trhu, sa považujú za produkty, ktoré sú zahrnuté do jedného sektoru produktov. Produkty, ktoré podliehajú rovnakej organizácii trhov obilia a ryže na jednej strane a tovary neuvedené v článku I zmluvy na strane druhej sa však môžu považovať za jednotný sektor. Článok 5 1. Na účely článku 2 písm. a) nariadenia (EHS) č. 386/90, "fyzická kontrola" znamená overenie, že vývozné vyhlásenie a k nemu priložené dokumenty sú v súlade s tovarmi, čo sa týka množstva, pôvodu a vlastností. V prípadoch uvedených v prílohe I sa budú uplatňovať metódy v nej stanovené. Colný úrad vývozu zabezpečí súlad s článkom 21 nariadenia (ES) č. 800/1999. Keď sú dôvody na očakávanie dobrej obchodnej kvality produktu, colný úrad overí zhodu s príslušnými ustanoveniami spoločenstva, najmä tými, ktoré sa týkajú zdravia zvierat a rastlín. Pokiaľ colný úrad považuje za potrebné, vykonajú sa laboratórne skúšky alebo sa nechajú urobiť s tým, že sa uvedú dôvody na takéto testy. 2. Fyzické kontroly, na ktoré dostal vývozca predchádzajúce vyjadrené alebo nevyjadrené varovanie, sa nepočítajú ako kontroly. Prvý pododsek sa nebude uplatňovať, pokiaľ dôvody uskutočnenia kontroly sú v súlade s bodom 3 písm. a) prílohy I. 3. Pokiaľ colný úrad odoslania prijíma menej ako 20 vývozných oznámení za sektor za rok, najmenej jedno vývozné vyhlásenie za sektor a rok sa musí podrobiť fyzickej kontrole. Táto požiadavka sa nebude uplatňovať, pokiaľ colný úrad odoslania po vyhodnotení analýzou rizika v súlade s druhým pododsekom článku 3 ods. 2 nariadenia (EHS) č. 386/90 neskontroloval prvé dve vyhlásenia a žiadne vývozy sa v tomto sektore už neuskutočnili. 4. Ak pomer náhrad závisí od úrovne určitých komponentov, ako súčasť fyzickej kontroly colného úradu odoslania je odobratie reprezentatívnych vzoriek s ohľadom na analýzu zloženia v príslušnom laboratóriu. Článok 6 Keď členské štáty uplatňujú výberový systém založený na analýze rizika, ako je uvedené v druhom pododseku článku 3 ods. 2 nariadenia (EHS) č. 386/90, budú sa uplatňovať nasledovné pravidlá: a) Percento fyzických kontrol uskutočnených na produktoch neuvedených v prílohe I zmluvy sa nebude brať do úvahy, keď sa bude počítať celkový pomer 5 % za všetky sektory. V prípade minimálneho pomeru 0,5 % je pre tovary, ktoré nie sú uvedené v prílohe I, povinné. b) Ako výnimka k článku 5 ods. 4, v prípadoch, keď pomer náhrady závisí od úrovne určitých komponentov a ten istý vývozca vyváža pravidelne produkty s rovnakým kódom náhrady a kódom KN a keď laboratórne testy počas posledných šiestich mesiacov nepotvrdili žiadne nezhody s dôsledkami väčšími ako 200 EUR náhrad, zavedie sa, že odoberanie reprezentatívnych vzoriek je potrebné iba v 50 % fyzických kontrol. Ak laboratórne testy stanovili nesúlad s finančnými dôsledkami väčšími ako 200 EUR celkovej výšky náhrady, vzorky sa musia odoberať pri všetkých fyzických kontrolách nasledovných šesť mesiacov. c) Pre colné úrady vývozu, kde je rozsah vyvážaných produktov z nie viac ako dvoch sektorov od nie viac ako piatich exportérov, sa fyzické kontroly môžu obmedziť na minimálny pomer 2 % za sektor. Sektory s menej ako 20 vývoznými vyhláseniami za rok za colný úrad sa nebudú brať do úvahy pri stanovovaní počtu sektorov. Colné úrady môžu uplatňovať tieto pravidlá na celý kalendárny rok, vychádzajúc zo štatistík predchádzajúceho kalendárneho roka, a to aj vtedy, ak vývozné vyhlásenia predložili počas roka ďalší vývozcovia alebo ide o ďalšie sektory produktov. Článok 7 S cieľom zabezpečiť, aby tovary, ktoré prechádzajú cez colné úrady na výstupe z colného územia spoločenstva alebo cez úrad, ktorému sa posiela T5 kontrolná kópia, keď tento nie je colným úradom na výstupe, sú tie isté tovary, ktoré prešli cez colný úrad odoslania, sa dopravné prostriedky alebo obaly pečatia v súlade s článkom 357 nariadenia (EHS) č. 2454/93. Článok 8 1. Každý colný úrad odoslania uskutoční nevyhnutné opatrenia na zabezpečenie toho, že sa kedykoľvek môže overiť, že je v súlade s inšpekčným pomerom 5 %. Tieto opatrenia musia za každý sektor vyjadrovať: a) počet vývozných vyhlásení v prípade ktorých sa brali do úvahy fyzické kontroly; b) počet uskutočnených fyzických kontrol. 2. Príslušný colník vypracuje podrobnú inšpekčnú správu o každej uskutočnenej fyzickej kontrole. Na inšpekčných správach bude uvedený dátum a meno príslušného colníka. Tieto údaje budú prístupné na nahliadnutie na colnom úrade odoslania alebo na inom úrade tri roky od roku vývozu. 3. Na kontrolnej kópii T5, ktorá sprevádza tovary v políčku D, bude uvedené: a) "Nariadenie (EHS) č. 386/90", ak colný úrad odoslania vykonal fyzickú kontrolu; b) "Nariadenie (ES) č. 2298/2001" v prípade vývozu potravinovej pomoci. Pokiaľ je colný úrad výstupu z colného územia spoločenstva umiestnený v tom istom členskom štáte ako colný úrad odoslania, táto informácia sa objaví v národnom dokumente, ktorý bude sprevádzať tovary. Článok 9 1. Pokiaľ sa náhrady platia vopred v súlade s článkami 26 až 31 nariadenia (ES) č. 800/1999, nasledovné fyzické kontroly sa môžu vziať do úvahy na vypočítanie minimálneho pomeru kontrol, ktoré treba uskutočniť v súlade s článkom 3 nariadenia (EHS) č. 386/90: a) kontroly na vstupe alebo počas skladovania, ako je uvedené v článku 29 nariadenia (ES) č. 800/1999; b) kontroly počas spracovania, ako je uvedené v článku 28 nariadenia (ES) č. 800/1999: i) od schválenia platobného vyhlásenia, kde sa náhrada poskytuje na jeden alebo viac základných produktov, ii) po spracovaní, ak sa náhrada poskytuje na spracovaný produkt. Na účely prvého odseku sa musia dodržať nasledovné požiadavky: a) fyzické kontroly uskutočnené pred ukončením colného odbavovania pri vývoze musia spĺňať rovnako prísne podmienky, ako tie, ktoré sa odbavujú podľa článku 5 tohto nariadenia; b) produkty, tovary alebo základné produkty určené na výrobu tovarov, ktoré sa podrobili predchádzajúcim fyzickým kontrolám, musia byť identické s tými, na ktoré sa vzťahuje vývozné vyhlásenie. 2. Keď sa uskutočnia analýzy a iné fyzické kontroly pred ukončením colného odbavovania pri vývoze podľa pravidiel spoločenstva alebo národných pravidiel, ktorými sa riadi colné odbavovanie, ktoré sa týka procesu spracovania, ktorému sa produkty a tovary podrobili, odsek 1 sa bude uplatňovať v zmysle pravidla mutatis mutandis. Článok 10 1. Keď colné vyhlásenie bolo prijaté na colnom úrade odoslania, ktorý nie je colným úradom výstupu alebo úradom, ktorému sa posiela kontrolná kópia T5, colný úrad výstupu z colného priestoru spoločenstva vykoná kontrolu substitúcie v súlade s týmto článkom. Ak colný úrad výstupu nie je colný úrad, ktorému sa posiela kontrolná kópia T5, tento vykoná kontrolu substitúcie. 2. Ak colný úrad odoslania nezapečatil dopravné prostriedky alebo obaly, tak sa kontroly substitúcie uskutočnia, pokiaľ je to možné s ohľadom na analýzu rizika, bez toho, aby sa narušili kontroly uskutočnené podľa iných ustanovení. Počet kontrol substitúcie uskutočnených za každý kalendárny rok nesmie byť menší ako počet dní, v ktorých produkty s náhradou opúšťali colné územie spoločenstva cez colné úrady na výstupe. Pokiaľ iba jeden vývozca je predmetom kontroly substitúcie, toto číslo nesmie byť menej ako polovica dní, v ktorých produkty s náhradou opúšťali colné územie spoločenstva cez colné úrady na výstupe. 3. Kde, navyše k colným plombám, sa pridali veterinárne plomby v súlade s požiadavkami tretej krajiny určenia, kontrola substitúcie sa vyžaduje, iba ak je podozrenie z podvodu. 4. Kontroly substitúcie sa uskutočnia vizuálnou kontrolou, či sa tovary zhodujú s dokumentmi, ktoré ich sprevádzajú z colného úradu odoslania do colného úradu výstupu. Vzorka sa odoberie iba v prípadoch, keď výstupný colný úrad nemôže vizuálne skontrolovať a podľa informácie na obaloch a dokumentácii, či sa tovary zhodujú so sprievodnými dokumentmi. V takých prípadoch sa článok 5 ods. 4 nebude uplatňovať. 5. Každý výstupný colný úrad, ktorému je zaslaná kontrolná kópia T5, bude uplatňovať opatrenia, ktoré umožnia kedykoľvek overiť: a) počet vývozných vyhlásení, v prípade ktorých sa brali do úvahy kontroly substitúcie; b) počet uskutočnených kontrol substitúcie. Ak výstupný colný úrad alebo úrad, ktorému je zaslaná kópia T5, odobral vzorku, jedna z nasledovných poznámok sa objaví na T5 kontrolnej kópii alebo, ak je to vhodné, na národných dokumentoch, ktoré sa majú vrátiť príslušným orgánom: - muestra recogida, - udtaget prøve, - Probe gezogen, - ελήφθη δείγμα, - Sample taken, - échantillon prélevé, - campione prelevato, - monster genomen, - Amostra colhida, - näyte otettu, - varuprov. Duplikát alebo kópia dokumentu zostane na colnom úrade miesta opustenia colného územia alebo úrade, ktorému je zaslaná kontrolná kópia T5, podľa prípadu, ktorý nastane. 6. Colný úrad na miesta opustenia colného územia alebo úrad, ktorému je zaslaná kontrolná kópia T5, bude písomne informovať príslušné orgány uvedené v odseku 5, využije kópiu originálneho dokumentu s výsledkami testov s uvedením: a) buď jedno z nasledovného: - resultado del análisis conforme, - analyseresultat i orden, - konformes Analyseergebnis, - αποτέλεσμα της ανάλυσης σύμφωνο, - Results of tests conform, - résultat d'analyse conforme, - risultato di analisi conforme, - analyseresultaat conform, - Resultado da análise conforme, - analyysin tulos yhtäpitävä, - Analysresultatet överensstämmer med exportdeklarationen; b) alebo výsledky testov, pokiaľ je nesúlad medzi výsledkami a deklarovaným produktom. 7. Pokiaľ kontrola substitúcie zistí, že pravidlá na poskytnutie náhrady sa nedodržali, platobná agentúra bude informovať colný úrad uvedený v odseku 5, na jeho požiadanie, o prijatom opatrení dôsledku takéhoto zistenia. V takých prípadoch výstupný colný úrad alebo úrad, ktorému je zaslaná kontrolná kópia T5, vyznačí jedno z nasledovných vyjadrení na T5 kontrolnej kópii alebo, ak je to vhodné, na národných dokumentoch, ktoré sa majú vrátiť príslušným orgánom: - Solicitud de aplicación del apartado 7 del artículo 10 del Reglamento (CE) no 2090/2002 Oficina de aduana de salida o de destino del T5:… - Anmodning om anvendelse af artikel 10, stk. 7, i forordning (EF) nr. 2090/2002 Identifikation af udgangstoldstedet eller bestemmelsestoldstedet for T5:… - Antrag auf Anwendung von Artikel 10 Absatz 7 der Verordnung (EG) Nr. 2090/2002 Identifizierung der Ausgangszollstelle oder der Bestimmungsstelle des Kontrollexemplars T5:… - Αίτηση εφαρμογής του άρθρου 10 παράγραφος 7 του κανονισμού (ΕΚ) αριθ. 2090/2002 Εξακρίβωση του τελωνείου εξόδου ή του τελωνείου προορισμού του τελωνείον προοριδμούτον T5: … - Request for application of Article 10(7) of Regulation (EC) No 2090/2002 Identity of the customs office of exit or customs office receiving the control copy T5:… - Demande d'application de l'article 10, paragraphe 7, du reglement (CE) no 2090/2002 Identification du bureau de douane de sortie ou de destination du T5:… - Domanda di applicazione dell'articolo 10, paragrafo 7, del regolamento (CE) n. 2090/2002 Identificazione dell'ufficio doganale di uscita o di destinazione del T5:… - Verzoek om toepassing van artikel 10, lid 7, van Verordening (EG) nr. 2090/2002 Identificatie van het kantoor van uitgang of van bestemming van de T5:… - Pedido de aplicaçăo do n.o 7 do artigo 10.o do Regulamento (CE) n.o 2090/2002 Identificaçăo da estância aduaneira de saída ou de destino do T5:… - Asetuksen (EY) N:o 2090/2002 10 artiklan 7 kohdan soveltamista koskeva pyyntö Poistumistullitoimipaikan tai toimipaikan, johon T5–valvontakappale toimitetaan, tunnistustiedot:… - Begäran om tillämpning av artikel 10.7 i förordning (EG) nr 2090/2002 Uppgift om utfartstullkontor eller bestämmelsetullkontor enligt kontrollexemplaret T5:… Článok 11 Každoročne do 1. mája členské štáty zašlú Komisii správu s vyhodnotením realizácie a účinnosti kontrol uskutočnených na základe tohto nariadenia a postupov uplatňovaných na výber tovarov, ktoré sa podrobia fyzickým kontrolám. Správa predložená 1. mája 2003 sa bude vzťahovať na vývozné vyhlásenia prijaté medzi 1. januárom a 31. decembrom 2002. Článok 12 1. Týmto sa ruší nariadenie (EK) č. 2221/95 s účinnosťou od 1. januára 2003. 2. Odkazy na zrušené nariadenie sa vytvoria, ako je uvedené v tomto nariadení, a budú sa uvádzať v súlade s korelačnou tabuľkou tohto nariadenia v prílohe II. Článok 13 Toto nariadenie nadobúda účinnosť siedmy deň po jeho uverejnení v Úradnom vestníku Európskych spoločenstiev. Uplatňuje sa od 1. januára 2003 pre vývozné vyhlásenia prijaté od tohto dátumu. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 26. novembra 2002 Za Komisiu Franz Fischler člen Komisie [1] Ú. v. ES L 42, 16.2.1990, s. 6. [2] Ú. v. ES L 24, 29.1.1994, s. 2. [3] Ú. v. ES L 224, 21.9.1995, s. 13. [4] Ú. v. ES L 325, 17.12.1999, s. 12. [5] Ú. v. ES L 308, 27.11.2001, s. 16. [6] Ú. v. ES L 102, 17.4.1999, s. 11. [7] Ú. v. ES L 183, 12.7.2002, s. 12. [8] Ú. v. ES C 218, 12.8.1993, s. 14. [9] Ú. v. ES L 253, 11.10.1993, s. 1. [10] Ú. v. ES L 68, 12.3.2002, s. 11. -------------------------------------------------- PRÍLOHA I METÓDY, KTORÉ SA BUDÚ UPLATŇOVAŤ PRI FYZICKÝCH KONTROLÁCH 1. a) Pokiaľ vývozca využíva zapečatené vybavenie na automatické nakladanie a kalibrované automatické váženie objemu tovarov, overovanie, že tovary sa zhodujú s vývozným vyhlásením, bude pozostávať zo zistenia množstva kalibrovaného automaticky váženého tovaru a kontroly pôvodu a znakov tovaru na reprezentatívnej vzorke. Colný úrad vývozu vzorkovaním taktiež zistí, že či: - systémy na váženie a nakladanie nedovoľujú, aby tovary obchádzali takto zapečatené okruhy alebo iné manipulácie, - pokiaľ sa použili vážiace systémy, časové limity na kalibrované vážiace zariadenia sú platné a pečate sú neporušené, - vážené zásielky sú naložené na uvedené prostriedky dopravy, - údaje uvedené v záznamoch o vážení alebo certifikátoch zodpovedajú údajom v nakladacích listoch. b) Vo výnimočných prípadoch, keď množstvo objemových tovarov nie je zaznamenané kalibrovaným automatickým vážiacim systémom, colný úrad využije akékoľvek iné prostriedky kontroly, ktoré sú uspokojivé z obchodného hľadiska. 2. a) a) Keď vývozca deklaruje tovary balené s použitím automatických systémov balenia, konzervovania, fľaškovania atď. a kalibrované automatické vážiace/meracie zariadenie, alebo balenie a fľaškovanie v zmysle smerníc Rady 75/106/EHS [1], 75/107/EHS [2] a 76/211/EHS [3], celkový počet sáčkov, konzerv, fliaš atď. sa musí v princípe spočítať a vlastnosti a znaky tovarov sa musia skontrolovať na základe reprezentatívneho výberu, ktorý urobí colný úrad vývozu. Hmotnosť alebo objem sa stanoví kalibrovaným automatickým vážením/meraním alebo balením do fliaš podľa uvedených smerníc. Colný úrad vývozu môže vážiť alebo merať jeden sáčok, konzervu alebo fľašu. Ak má zariadenie automatické počítadlo, môžu sa vziať do úvahy jeho záznamy pri fyzickej kontrole kvality. Druhý pododsek bodu 1a) sa bude uplatňovať v zmysle mutatis mutandis. Pokiaľ vývozca používa palety naložené kartónmi, konzervami atď., colný úrad vývozu vyberie reprezentatívne palety a skontroluje, či je skutočné zhodný počet kartónov, konzerv atď. s deklarovaným. Vyberie z paliet počet reprezentatívnych kartónov, konzerv atď. a skontroluje, či je v nich príslušný počet fliaš, jednotiek atď. b) Keď vývozca nepoužíva zariadenia, ako je uvedené v prvom a druhom pododseku, colný úrad vývozu musí spočítať počet sáčkov, konzerv atď. Vlastnosti a znaky a hmotnosť/objem sa skontroluje na základe reprezentatívneho výberu. Predošlý pododsek sa použije v zmysle mutatis mutandis. Bez ohľadu na druhú vetu predchádzajúceho odseku, kde obsah a presná hmotnosť sú uvedené na priamom obale tovarov, táto informácia sa má overovať iba v 50 % fyzických kontrol, ak sú tovary balené v kontajneroch alebo obaloch určených pre veľkopredaj a sú vyvážané pravidelne tým istým vývozcom a žiadne nezhody s finančnými dôsledkami väčšími ako 200 EUR sa nezistili počas predchádzajúcich šiestich mesiacov. 3. a) a) V prípade tovarov neuvedených v zozname prílohy I zmluvy, ktoré sú balené pre maloobchod alebo určené na vhodné označenie podrobnosťami o obsahu a hmotnosti na svojom obale a ktoré buď spĺňajú požiadavky tretieho pododseku článku 3 ods. 2 nariadenia Komisie (ES) č. 1520/2000, alebo pre ktoré použité množstvo produktu je to, ktoré je stanovené v prílohe C uvedeného nariadenia, colný úrad vývozu môže začať s kontrolou hmotnosti a obsahu tovarov, ktoré nie sú v prílohe I tovarov zabalené v priamych obaloch s podrobnosťami na priamych obaloch. Je možné vážiť jednotku bez obalu. Potom je možné počítať a/alebo vážiť – v princípe – celkové množstvo tovarov, ktoré nie sú uvedené v prílohe I v priamych obaloch. Body 2a) a b) sa uplatnia v zmysle mutatis mutandis. Colný úrad môže odobrať vzorky na overenie, že sa neuskutočnila žiadna substitúcia. Článok 5 ods. 4 tohto nariadenia sa nebude uplatňovať Zloženie tovarov, ktoré nie sú uvedené v prílohe I, môže colný úrad vývozu prijať za správne, ak opis a obsah uvedený na priamom obale je v súlade s podrobnosťami uvedenými v colnom vyhlásení alebo v registrovanej výrobnej receptúre. Ak výrobná receptúra nebola dosiaľ skontrolovaná príslušnými orgánmi, colný úrad vývozu určí audítora z príslušných orgánov na overenie receptúry a následné identifikovanie tovarov. Na účely tejto metódy na overenie zloženia tovarov neuvedených v zozname prílohy I zmluvy, členské štáty dopredu zavedú postup, ktorým: - sa skontroluje zloženie tovarov, ktoré nie sú zaradené do zoznamu prílohy I pomocou špecifických dokumentov týkajúcich sa produkcie, - sa skontroluje, pomocou dokumentácie podniku, že produkované tovary, ktoré nie sú uvedené v prílohe I, sú tie isté ako tie, na ktoré sa vzťahuje vývozné vyhlásenie a výrobná receptúra a tovary určené na vývoz a - audítor príslušného orgánu môže verifikovať ex-post, že vyvážané tovary sa zhodujú s príslušným vývozným vyhlásením, výrobnou receptúrou a produkovanými tovarmi. b) Špecifické dokumenty, ktoré sa vzťahujú na výrobu tovarov, ktoré nie sú uvedené v prílohe I, sa musia archivovať v príslušných podnikoch tri roky od roku vývozu. c) V prípadoch, keď sa neuplatňuje postup uvedený v bode 3 písm. a), colný úrad vývozu musí prijať reprezentatívne vzorky, bez toho, aby boli dotknuté ustanovenia článku 16 ods. 1 nariadenia (ES) č. 1520/2000. [1] Ú. v. ES L 42, 15.2.1975, s. 1. [2] Ú. v. ES L 42, 15.2.1975, s. 14. [3] Ú. v. ES L 46, 21.2.1976, s. 1. -------------------------------------------------- PRÍLOHA II KORELAČNÁ TABUĽKA Toto nariadenie | Nariadenie (ES) č. 2221/95 | Článok 1 | Článok 1 | Článok 2 | Článok 2 | Článok 3 | Článok 3 | Článok 4 | Článok 4 | Článok 5 | Článok 5 | Článok 6 | Článok 5a | Článok 7 | Článok 6 | Článok 8 | Článok 7 | Článok 9 | Článok 8 | Článok 10 | Článok 9 | Článok 11 | Článok 9a | Článok 12 | Článok 10 | Článok 13 | Článok 11 | --------------------------------------------------